

**R E P U B L I K A H R V A T S K A**

**VARAŽDINSKA ŽUPANIJA**

**OPĆINA PETRIJANEC**

**OPĆINSKI NAČELNIK**

KLASA: 350-01/19-01/6

URBROJ: 2186-06-02/19-08

Petrijanec, 11. veljače 2019.

Na temelju članka 64. stavka 1. Zakona o zaštiti okoliša (»Narodne novine« broj 80/13, 153/13, 78/15, 12/18 i 118/18), članka 5. stavak 4. Uredbe o strateškoj procjeni utjecaja strategije, plana i programa na okoliš (»Narodne novine« broj 3/17), te članka 48. Statuta Općine Petrijanec (»Službeni vjesnik Varaždinske županije« broj 16/13 i 52/17), načelnik Općine Petrijanec, donosi

**ODLUKU**

**o započinjanju postupka ocjene o potrebi strateške procjene utjecaja na okoliš**

**Nacrta Odluke o izradi 2. Izmjena i dopuna**

**Prostornog plana uređenja Općine Petrijanec**

I.

Donošenjem ove Odluke započinje postupak ocjene o potrebi strateške procjene utjecaja na okoliš Nacrta Odluke o izradi 2. Izmjena i dopuna Prostornog plana uređenja Općine Petrijanec(u nastavku: Nacrt Odluke o izradi 2. izmjena i dopuna PPUO).

II.

Nadležno tijelo za provedbu postupka ocjene o potrebi strateške procjene utjecaja na okoliš Nacrta Odluke o izradi 2. Izmjena i dopuna PPUO je Jedinstveni upravni odjel Općine Petrijanec koji taj postupak provodi u suradnji s Upravnim odjelom za prostorno uređenje, graditeljstvo i zaštitu okoliša Varaždinske županije.

III.

Razlozi za 2. Izmjene i dopune PPUO-a su:

* utvrđivanje zatečenog stanja na čitavom području Općine u odnosu na važeći PPUO
* preispitivanje mogućnosti preoblikovanja granica građevinskog područja svih naselja (smanjenje/proširenje), s obzirom na dosadašnju realizaciju i procijenjene potrebe JLS i zahtjeve pojedinaca te eventualno ozakonjene nezakonito izgrađene zgrade
* preispitivanje mogućnosti preoblikovanja pojedinih rezerviranih zona namjena (proizvodnih, poslovnih, zona sporta i rekreacije i drugih po potrebi) unutar građevinskog područja naselja i izdvojenih građevinskih područja izvan naselja (proširenje/smanjenje, eventualno formiranje novih)
* definiranje lokacije reciklažnog dvorišta
* osiguranje uvjeta za korištenje obnovljivih izvora energije i sukladno tome za izgradnju odgovarajućih postrojenja za proizvodnju energije
* noveliranje postojeće i planirane prometne, komunalne i energetske infrastrukture radi usklađenja s Izmjenama i dopunama PPŽ-a, izrađenim studijama, dokumentacijom i planovima nadležnih tijela i osoba (posebice u dijelu prometnica - konačne varijante Podravske brze ceste i alternativnog koridora (trase) državne ceste D2 (izmještanje dijela državne ceste) u cilju rasterećenja prometa do izgradnje Podravske brze ceste; elektroničke komunikacijske infrastrukture radi usklađenja s Izmjenama i dopunama Prostornog plana uređenja Varaždinske županije, odvodnje otpadnih i oborinskih voda radi usklađenja sa Studijom zaštite voda i s projektom za Aglomeraciju Varaždin, mogućeg navodnjavanja poljoprivrednih zemljišta i drugo)
* usklađenje s novim propisima iz područja prostornog uređenja, s naglaskom na određivanje neuređenih dijelova građevinskih područja i izgrađenih dijelova planiranih za urbanu preobrazbu, tj. definiranje područja za koja se obavezno donosi urbanistički plan uređenja (UPU), te na preispitivanje i po mogućnosti ukidanje obveze izrade UPU-a utvrđenih važećim PPUO-om, te propisivanje uvjeta provedbe s detaljnošću propisanom za UPU za pojedine prostore, uvjeta izgradnje jednostavnih građevina i drugo
* usklađenjem s novim propisima iz područja zaštite okoliša, gospodarenja otpadom, zaštite prirode (regionalni park, ekološka mreža i dr.), zaštite kulturnih dobara, zaštite i spašavanja, gospodarenja poljoprivrednim zemljištem, gospodarenja vodama, gospodarenja mineralnim resursima i eventualno drugim propisima prema potrebi i zahtjevima nadležnih tijela i osoba
* usklađenjem PPUO-a s donesenim dokumentima na županijskoj razini (osobito vezano uz nove zone sanitarne zaštite izvorišta, gospodarenje mineralnim sirovinama i dr.)
* usklađenjem podataka temeljem novog popisa stanovništva 2011. godine

IV.

Osnovni cilj 2. Izmjena i dopuna PPUO-a je da se u Općini Petrijanec unaprijedi organizacija, korištenje i namjena prostora te osiguraju mjere i definiraju smjernice za uređenje i zaštitu prostora, usklađeno s novim propisima, važećim dokumentima, strateškim opredjeljenjima, kao i stanjem na terenu.

Programska polazišta za izradu 2. Izmjena i dopuna PPUO-a su:

* nova zakonska regulativa koja direktno ili posredno utječe na prostorni razvoj Općine
* nove studijske i programske razrade na županijskoj razini
* Program ukupnog razvoja Općine za razdoblje 2015.- 2020. godine
* rezultati popisa stanovništva
* zahtjevi, podaci, planske smjernice i propisani dokumenti iz područja djelovanja javnopravnih tijela koja sudjeluju u postupku prema posebnim propisima.

V.

Redosljed radnji koje će se provesti u postupku Ocjene o potrebi strateške procjene utjecaja na okoliš Nacrta Odluke o izradi 2. Izmjena i dopuna PPUO Petrijanec, provodit će se sukladno odredbama Zakona o zaštiti okoliša (NN broj 80/13, 153/13, 78/15, 12/18 i 118/18), Zakona o zaštiti prirode (NN broj 80/13 i 15/18), Pravilnika o ocjeni prihvatljivosti za ekološku mrežu (NN broj 146/14) i Uredbe o strateškoj procjeni utjecaja strategije, plana i programa na okoliš (NN broj 3/17) i to redoslijedom provedbe kako je navedeno u Prilogu I. ove Odluke.

VI.

U postupku ocjene o provedbi strateške procjene prema ovoj Odluci sudjelovat će tijela i osobe koje su navedene u Prilogu II. ove Odluke.

VII.

Jedinstveni upravni odjel Općine Petrijanec će o ovoj Odluci informirati javnost sukladno odredbama Zakona o zaštiti okoliša i Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN broj 64/08).

VIII.

Ova Odluka stupa na snagu danom donošenja, a objavit će se na web stranici Općine Petrijanec, www.petrijanec.hr.

OPĆINSKI NAČELNIK

 **Željko Posavec, mag.ing.mech.**

DOSTAVITI:

1. Tijelima i pravnim osobama iz Priloga II. Odluke

2. Pismohrana, ovdje

**PRILOG I.**

*(uz Odluku o započinjanju postupka ocjene o potrebi strateške procjene utjecaja na okoliš Nacrta* *Odluke o izradi 2. izmjena i dopuna PPUO Petrijanec)*

**Redosljed radnji koje će se provesti u postupku ocjene o potrebi strateške procjene utjecaja na okoliš Nacrta Odluke o izradi 2. Izmjena i dopuna PPUO Petrijanec:**

1. Temeljem članka 64. stavak 1. Zakona o zaštiti okoliša (NN broj 80/13, 153/13, 78/15, 12/18 i 118/18) i članka 5. stavak 4. Uredbe o strateškoj procjeni utjecaja strategije, plana i programa na okoliš (NN broj 3/17) općinski načelnik donosi odluku o započinjanju postupka ocjene o potrebi strateške procjene utjecaja na okoliš (u daljnjem tekstu: OSPUO) Nacrta Odluke o izradi 2. Izmjena i dopuna PPUO Petrijanec

2. Temeljem ove Odluke Jedinstveni upravni odjel će dostaviti tijelima i/ili osobama određenim posebnim propisima iz Priloga II ove Odluke, zahtjev za davanje mišljenja o potrebi strateške procjene. Rok za dostavu mišljenja je 30 dana od primitka zahtjeva nadležnog upravnog odjela Općine.

Zahtjev za davanje mišljenja o provedbi SPUO sadrži:

* Nacrt Odluke o izradi 2. Izmjena i dopuna PPUO Petrijanec,
* ciljeve i programska polazišta 2. Izmjena i dopuna PPUO Petrijanec
* navod službenog glasila u kojem je PPUO Petrijanec objavljen
* Odluku o započinjanju postupka OSPUO
* popunjen Obrazac o ocjeni o potrebi strateške procjene utjecaja plana na okoliš.

3. Prije donošenja konačne odluke da je za 2. Izmjene i dopune PPUO Petrijanec „potrebno" ili „nije potrebno" provesti postupak strateške procjene, treba od županijskog upravnog tijela nadležnog za zaštitu okoliša pribaviti mišljenje o provedenom postupku ocjene, a zahtjevu za tim mišljenjem se prilaže prijedlog konačne Odluke o postupku OSPUO i cjelovita dokumentacija iz postupka ocjene.

4. Ako se u postupku ocjene o potrebi strateške procjene utvrdi da Nacrt Odluke o izradi 2. Izmjena i dopuna PPUO Petrijanec ima vjerojatno značajan utjecaj na okoliš, donosi se odluka o obvezi provedbe strateške procjene koja osobito sadrži razloge zbog kojih je utvrđena potreba strateške procjene.

Ako se u postupku ocjene o potrebi strateške procjene utvrdi da Nacrt Odluke o izradi 2. Izmjena i dopuna PPUO Petrijanec može imati značajan negativan utjecaj na ekološku mrežu, donosi se odluka o obvezi provedbe strateške procjene koja sadrži i obvezu provedbe glavne ocjene prihvatljivosti plana za ekološku mrežu.

Ako se u postupku ocjene o potrebi strateške procjene utvrdi da Nacrt Odluke o izradi 2. Izmjena i dopuna PPUO Petrijanec nema vjerojatno značajan utjecaj na okoliš, donosi se odluka da nije potrebno provesti stratešku procjenu. U tom slučaju, odluka osobito sadrži osnovne podatke o Odluci o izradi 2. Izmjena i dopuna PPUO Petrijanec – nacrt, te obrazloženje razloga zbog kojih je utvrđeno da nije potrebno provesti stratešku procjenu.

5. O donesenoj Odluci iz točke 4. obavezno se informira javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša (NN br. 64/08).

**PRILOG II.**

(uz*Odluku o započinjanju postupka ocjene o potrebi strateške procjene utjecaja na okoliš Nacrta* *Odluke o izradi 2. izmjena i dopuna PPUO Petrijanec)*

**Popis tijela i osoba određenih posebnim propisima koja će sudjelovati u postupku ocjene o potrebi strateške procjene utjecaja na okoliš Nacrta Odluke o izradi 2. Izmjena i dopuna PPUO Petrijanec:**

1. Javna ustanova za upravljanje zaštićenim dijelovima prirode Varaždinske županije, Kratka 1, 42000 Varaždin
2. Zavod za prostorno uređenje Varaždinske županije, Mali plac 1a, 42000 Varaždin
3. Varaždinska županija, Upravni odjel za gospodarstvo, financije i europske poslove, Franjevački trg 7, 42000 Varaždin.
4. HRVATSKE VODE, VGO za Muru i Gornju Dravu, Međimurska 26b, Varaždin
5. HRVATSKE CESTE d.o.o Zagreb, Sektor za razvoj i strateško planiranje, Odjel za razvoj i planiranje, Vončinina 3, 10000 Zagreb